Δελτίο Μετακίνησης Ατόμων με Αναπηρία 2025
Κάρτα Μετακίνησης για τα Άτομα με Αναπηρίες έτους 2025
Αίτηση του ενδιαφερομένου ή του κηδεμόνα του ή άλλου εξουσιοδοτημένου ατόμου
Το έντυπο της αίτησης παρέχεται από την υπηρεσία. Σε περίπτωση υποβολής αίτησης στο ΚΕΠ, το έντυπο συμπληρώνεται και πρωτοκολλείται ηλεκτρονικά από τον υπάλληλο.
Κατάθεση από τον αιτούντα (αποκλειστικά δια ζώσης)
Δικαίωμα δωρεάν μετακίνησης παρέχεται σε όσους το ετήσιο συνολικό δηλωθέν εισόδημα δεν υπερβαίνει: 1. Τις 23.000 € για ατομικό εισόδημα 2. Τις 29.000 € για οικογενειακό εισόδημα. Το ετήσιο συνολικό δηλωθέν οικογενειακό εισόδημα προσαυξάνεται κατά 5.600 € για κάθε επιπλέον εξαρτώμενο μέλος πέραν του δικαιούχου εφόσον έχει αναπηρία 67% και άνω. Στο συνολικό δηλωθέν εισόδημα περιλαμβάνεται και το αυτοτελώς φορολογούμενο ή το φορολογούμενο με ειδικό τρόπο. Τα χρηματικά ποσά που καταβάλλονται από τον ΟΠΕΚΑ ως προνοιακά επιδόματα αναπηρίας, δεν συνυπολογίζονται. Όσοι υπερβαίνουν τα παραπάνω οριζόμενα εισοδηματικά κριτήρια, αφού αφαιρεθούν τα χρηματικά ποσά που εισπράχτηκαν από τον ΟΠΕΚΑ, εχουν το δικαίωμα της μετακίνησης με μειωμένο εισητήριο κατά 50%, σε όλες τις διαδρομές των υπεραστικών λεωφορείων ΚΤΕΛ. Οι δικαιούχοι οι οποίοι, με υπεύθυνη δήλωσή τους δεν επιθυμούν την προμήθεια του σχετικού δελτίου για μετακίνηση με τα αστικά μέσα συγκοινωνίας αλλά μόνο για τα Υπεραστικά λεωφορεία των ΚΤΕΛ, δεν υποχρεούνται να προσκομίζουν φορολογική δήλωση. Οι ολικά τυφλοί (ν. 958/1979, Α191) και οι συνοδοί τους εξαιρούνται και λαμβάνουν Δελτίο Μετακίνησης ανεξάρτητα από το όριο εισοδήματός τους
Δικαίωμα δωρεάν μετακίνησης ή με έκπτωση 50% έχουν όσοι διαμένουν μόνιμα σε μια από τις Περιφερειακές Ενότητες της χώρας.
Δελτίο μετακίνησης δικαιούνται τα ΑμεΑ: 1)Ελληνικής Υπηκοότητας 2)Υπήκοοι των Κρατών-Μελών της Ε.Ε., καθώς και οι υπήκοοι των Κρατών -Μελών του Ενιαίου Ευρωπαϊκού Οικονομικού Χώρου (Ε.Ε.Ο.Χ.) 3)Οι υπηκόοι των Κρατών που περιλαμβάνονται στην Ευρωπαϊκή Σύμβαση που κυρώθηκε με το ν. δ. 4017/59 (Α 246) 4)Οι πολίτες τρίτων χωρών που είτε α)έχουν καταστεί ανίκανοι για εργασία μετά από εργατικό ατύχημα σε ελληνικό έδαφος, είτε β) είναι μέλη οικογένειας Έλληνα πολίτη ή πολίτη της ΕΕ, κατά τα οριζόμενα στην παρ.2 του άρθρου 20 του π. δ. 106/2007 (Α΄135), στην παρ.4 του άρθρου 85 του ν.4251/2014 (Α΄ 80) και στο άρθρο 31 παρ.1 του ν. 4540/2018 (Α΄ 91) 5)Οι αναγνωρισμένοι πρόσφυγες που διαμένουν μόνιμα στην Ελλάδα, των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1951 για το Καθεστώς των Προσφύγων (ν. δ. 3989/1959, Α΄ 201), όπως τροποποιήθηκε από το Πρωτόκολλο της Νέας Υόρκης του 1967 για το Καθεστώς των Προσφύγων (α. ν. 389/1968, Α΄ 125)
Τα άτομα: α) με οπτική αναπηρία - αναπηρία όρασης και ποσοστό 80% και άνω, β) τα άτομα με σοβαρή ή βαριά νοητική υστέρηση με ποσοστό 80% και άνω και δείκτη νοημοσύνης 34 και κάτω, γ) τα άτομα με σύνδρομο Down ή άλλα γενετικά σύνδρομα του χρωμοσώματος με συνοδό σοβαρή ή βαριά νοητική υστέρηση και ποσοστό 80% και άνω και δ) τα άτομα με διαταραχή αυτιστικού φάσματος ή διάχυτη αναπτυξιακή διαταραχή ή αυτισμό ή σύνδρομο Asperger με ποσοστό 80% και άνω, δικαιούνται Δελτίο Μετακίνησης και για τους συνοδούς τους. Στα συγκοινωνιακά μέσα αρμοδιότητας ΟΑΣΑ και ΟΣΕΘ, οι συνοδοί μετακινούνται υποχρεωτικά με τον δικαιούχο. Ειδικά στις γραμμές 1,2,3 του Μετρό Αττικής και του Μετρό Θεσσαλονίκης η διέλευση του συνοδού πραγματοποιείται με τη χρήση της προσωποποιημένης κάρτας του δικαιούχου, η οποία επικυρώνεται στην ειδική πύλη ΑμεΑ
Για ΑΜΕΑ υπηκόους τρίτων χωρών, απαιτείται η νόμιμη και μόνιμη διαμονή στη χώρα.
Η διαδικασία αφορά στη χορήγηση δελτίων (κουπονιών) για τη δωρεάν ή/και με μειωμένο κόμιστρο (50%) μετακίνηση των Ατόμων με Αναπηρία (ΑΜΕΑ), εφόσον αυτοί διαμένουν μόνιμα και νόμιμα στην Ελλάδα και έχουν ποσοστό αναπηρίας 67% και άνω ή είναι δικαιούχοι προνοιακών επιδομάτων ΑμεΑ που χορηγεί ο ΟΠΕΚΑ. Η δωρεάν μετακίνηση εντός των ορίων της Περιφέρειας Αττικής (πλην της Π.Ε. Νήσων),με τα αστικά μέσα συγκοινωνίας του ΟΑΣΑ. Ο.ΣΥ. Α.Ε. και ΣΤΑ.ΣΥ. Α.Ε. του Ο.Α.Σ.Α, καθώς και στα συγκοινωνιακά μέσα αρμοδιότητας, Οργανισμού Συγκοινωνιακού Έργου Θεσσαλονίκης (Ο.Σ.Ε.Θ.) παρέχεται, σε όσους πληρούν τα εισοδηματικά κριτήρια (πλην των εξαιρέσεων) που προβλέπονται από τις διατάξεις της υπ αριθμ. 96327/19-10-2022 ΚΥΑ (Β΄ 5411), με την έκδοση προσωποποιημένων ηλεκτρονικών καρτών μετακίνησης, οι οποίες εκδίδονται σύμφωνα με τους κανόνες του αυτόματου Συστήματος Συλλογής Κομίστρου και με τους όρους και τις προϋποθέσεις που τίθενται στην υπ’ αρ. 04/2017 γνωμοδότηση της Αρχής Προστασίας Προσωπικών Δεδομένων. Στις λοιπές Περιφερειακές Ενότητες της χώρας με τα αστικά μέσα συγκοινωνίας των Αστικών ΚΤΕΛ της Περιφερειακής Ενότητας, παρέχεται με τη χορήγηση κουπονιού ετήσιας διάρκειας, από τις Διευθύνσεις Δημόσιας Υγείας και Κοινωνικής Μέριμνας των οικείων Περιφερειακών Ενοτήτων και τα ΚΕΠ. Όσοι είναι δικαιούχοι δωρεάν μετακίνησης με τα μέσα αστικής συγκοινωνίας, είναι ταυτόχρονα δικαιούχοι μετακίνησης με έκπτωση 50%, σε όλα τα υπεραστικά ΚΤΕΛ της χώρας. Στις περιπτώσεις όπου χορηγείται κουπόνι δωρεάν μετακίνησης, συμπληρώνεται χειρόγραφα σε αυτό από τον υπάλληλο, η ένδειξη -Παρέχεται έκπτωση 50% στα υπεραστικά ΚΤΕΛ-. Όσοι υπερβαίνουν τα εισοδηματικά όρια, δικαιούνται μόνο δελτίο μετακίνησης με έκπτωση 50% για τα υπεραστικά ΚΤΕΛ . Για το σκοπό αυτό χορηγείται ειδικό κουπόνι από τις Διευθύνσεις Δημόσιας Υγείας και Κοινωνικής Μέριμνας των οικείων Περιφερειακών Ενοτήτων και τα ΚΕΠ. Δελτίο προμηθεύονται επίσης και οι δικαιούχοι δωρεάν μετακίνησης με τα αστικά μέσα συγκοινωνίας, μόνιμοι κάτοικοι της Περιφέρειας Αττικής (πλην της Π.Ε. Νήσων), συμπληρωματικά με την προσωποποιημένη ηλεκτρονική κάρτα μετακίνησης, προκειμένου να λάβουν την έκπτωση 50% για τις εκτός ορίων της Περιφέρειάς τους μετακινήσεις με υπεραστικά ΚΤΕΛ.
Γνωμάτευση Υγειονομικής Επιτροπής σε ισχύ, όπου θα αναγράφεται το παθολογοανατομικό ποσοστό αναπηρίας (τουλάχιστον 67%)
Απόφαση Διοικητικού Διευθυντή Ασφαλιστικού Φορέα ή ΕΦΚΑ ή γνωμάτευση Υγειονομικής Επιτροπής (ασφαλιστικού φορέα) από την οποία να πιστοποιείται παθολογοανατομική βλάβη 67% και άνω
Όσοι λαμβάνουν επίδομα βαριάς αναπηρίας από τον ΟΠΕΚΑ, μπορούν εναλλακτικά να προσκομίσουν βεβαίωση χορήγησης επιδόματος. Στη βεβαίωση θα πρέπει να αναγράφεται το ποσοστό αναπηρίας, ο αριθμός και η ημερομηνία γνωμάτευσης της Υγειονομικής Επιτροπής καθώς και η ημερομηνία λήξης του δικαιώματος λήψης από τον δικαιούχο. Η διαδικασία αυτή παρέχεται από το gov.gr (Σύνδεσμος) και επίσης μπορεί να αναζητηθεί αυτεπάγγελτα από τον υπάλληλο του ΚΕΠ.
Υπεύθυνη Δήλωση του Ν. 1599/86 περί της ακριβούς διεύθυνσης μονίμου διαμονής
Εκκαθαριστικό σημείωμα τελευταίας φορολογικής δήλωσης
Βεβαίωση από αστυνομική Αρχή για την απώλεια του δελτίου
Βεβαίωση ποσού προνοιακού επιδόματος από τον ΟΠΕΚΑ
Αποδεικτικό νόμιμης διαμονής ή σχετικό δελτίο ασύλου
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο
Ιατρική βεβαίωση νοσηλείας από Δημόσιο Νοσοκομείο στο οποίο θα βεβαιώνεται η νοσηλεία μετά από το ατύχημα
Ψηφιακή Κάρτα Αναπηρίας με τη σήμανση ΙΙ και ΙΙΙ
Η αναγραφή του όρου "παθολογοανατομικό ποσοστό" δεν αφορά τις γνωματεύσεις των ΚΕΠΑ
Όσοι λαμβάνουν σύνταξη επ αόριστον, μπορούν να προσκομίσουν απόφαση Διοικητικού Διευθυντή Ασφαλιστικού Φορέα ή του ΕΦΚΑ (απόφαση η οποία έχει εκδοθεί βάσει γνωματεύσεως Υγειονομικής Επιτροπής και στην οποία αναγράφεται το ποσοστό αναπηρίας 67% και άνω). Δεν γίνονται δεκτές Αποφάσεις που έχουν εκδοθεί βάσει των διατάξεων του Ν.2643/1998.
Στην Υπεύθυνη Δήλωση θα πρέπει επίσης να δηλώνεται από τον δικαιούχο η μη παραλαβή άλλου Δελτίου Μετακίνησης από άλλη Περιφερειακή Ενότητα ή ΚΕΠ.
Οι δικαιούχοι οι οποίοι με υπεύθυνη δήλωσή τους δεν επιθυμούν την προμήθεια δωρεάν δελτίου μετακίνησης για τα αστικά μέσα συγκοινωνίας, αλλά μόνο για τα Υπεραστικά λεωφορεία των ΚΤΕΛ, δεν υποχρεούνται να προσκομίζουν φορολογική δήλωση.
Κατατίθενται φωτογραφίες μόνο σε περίπτωση αρχικής χορήγησης δελτίου, σε περίπτωση απώλειας, φθοράς ή μη επαρκούς χώρου για θεώρηση. Η μία φωτογραφία επικολλάται στο δελτίο και η άλλη επισυνάπτεται στην αίτηση του δικαιούχου. Ειδικά οι δικαιούχοι δελτίου συνοδού, πρέπει να συνυποβάλλουν τρεις ίδιες φωτογραφίες, εκ των οποίων η μία επικολλάται στο δελτίο του συνοδού.
Σε περίπτωση απώλειας επαναχορηγείται δελτίο μετακίνησης με βεβαίωση από Αστυνομική Αρχή μόνο για απώλεια την πρώτη φορά. Σε περίπτωση απώλειας 2η φορά δεν επαναχορηγείται δελτίο.
Όσοι υπερβαίνουν τα οριζόμενα εισοδηματικά όρια λόγω λήψης προνοιακού επιδόματος από τον ΟΠΕΚΑ και προκειμένου τα ποσά αυτά να αφαιρεθούν από το συνολικό δηλωθέν εισόδημα, θα χρειαστεί να προσκομίσουν βεβαίωση του ποσού από τον ΟΠΕΚΑ, η οποία θα χορηγείται κατόπιν αίτησής τους, από τα Κέντρα Κοινότητας του Δήμου της μόνιμης διαμονής τους
Τα Άτομα με Αναπηρίες που είναι υπήκοοι τρίτων χωρών ή αναγνωρισμένοι πρόσφυγες που διαμένουν μόνιμα στην Ελλάδα, των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1951 για το Καθεστώς των Προσφύγων (ν.δ. 3989/1959, ΦΕΚ 201 Α), όπως τροποποιήθηκε από το Πρωτόκολλο της Νέας Υόρκης του 1967 για το Καθεστώς των Προσφύγων (α.ν. 389/1968, ΦΕΚ 125 Α) θα χρειαστεί να επιδείξουν κατά περίπτωση το διαβατήριο με το αποδεικτικό νόμιμης διαμονής ή σχετικό δελτίο ασύλου
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Για υπηκόους Κρατών εκτός Ε.Ε. (με νόμιμη διαμονή) που έχουν καταστεί ανίκανοι για εργασία μετά από εργατικό ατύχημα σε ελληνικό έδαφος, απαιτείται Ιατρική Βεβαίωση Νοσηλείας από Δημόσιο Νοσοκομείο, στο οποίο θα βεβαιώνεται η νοσηλεία μετά από το ατύχημα. Η βεβαίωση νοσηλείας μπορεί να αναζητηθεί αυτεπάγγελτα από τον υπάλληλο του ΚΕΠ.
Δεν απαιτείται να προσκομίσουν γνωμάτευση Υγειονομικών Επιτροπών
Κατάθεση από τον αιτούντα (δια ζώσης ή ταχυδρομικά)
Προσωποποιημένες κάρτες μετακίνησης 1.Η ορθή εφαρμογή των κοινωνικών πολιτικών, που αφορά στις μετακινήσεις των ειδικών ομάδων του πληθυσμού, εξασφαλίζεται με τη χρήση προσωποποιημένων καρτών, από τους δικαιούχους. Ειδικότερα, για την μετακίνηση των δικαιούχων του άρθρου 1 και 2 της παρούσας με δωρεάν ή με μειωμένες τιμές κομίστρου στα Μέσα Μαζικής Μεταφοράς αρμοδιότητας Ο.Α.Σ.Α. Α.Ε., απαιτείται η έκδοση προσωποποιημένων καρτών μετακίνησης, οι οποίες εκδίδονται σύμφωνα με τους όρους και τις προϋποθέσεις, που τίθενται στην υπ’ αρ. 04/2017 γνωμοδότηση της Αρχής Προστασίας Δεδομένων Προσωπικού Χαρακτήρα. 2.Οι προσωποποιημένες κάρτες μετακίνησης χρησιμοποιούνται από τους δικαιούχους στα σημεία του εξοπλισμού έκδοσης, πώλησης, επαναφόρτισης, επικύρωσης και ελέγχου, του αυτόματου συστήματος συλλογής κομίστρου που έχει εγκατασταθεί σε οχήματα, σταθμούς και στάσεις των Μ.Μ.Μ. αρμοδιότητάς Ο.Α.Σ.Α. Οι κάρτες μετακίνησης είναι επαναχρησιμοποιήσιμες με την επαναφόρτισή τους, δύνανται δε να επαναφορτιστούν και μέσω διαδικτύου ή κινητού τηλεφώνου. 3.Το δικαίωμα μετακίνησης με δωρεάν ή μειωμένες τιμές κομίστρου στα συγκοινωνιακά μέσα αρμοδιότητας O.A.Σ.Α. παρέχεται με τη φόρτιση των μειωμένων τύπων κομίστρου εντός των προσωποποιημένων καρτών. Ειδικότερα, εντός των προσωποποιημένων καρτών μετακίνησης αποθηκεύεται ο χρόνος ισχύος του δικαιώματος και η κατηγορία του δικαιούχου και μπορούν να ενεργοποιηθούν προϊόντα χρονικής διάρκειας μειωμένης τιμής, αριθμός εισιτηρίων (count based) μειωμένης τιμής και αποθηκευμένη αξία (stored value). 4.Οι προσωποποιημένες κάρτες μετακίνησης αποτελούν το αποκλειστικό αποδεικτικό πιστοποίησης του δικαιώματος, χρησιμοποιούνται αποκλειστικά και μόνον από τους κατόχους τους και αντικαθίστανται σε περίπτωση απώλειας, κλοπής και δυσλειτουργίας τους. 5.Η επικύρωση των προσωποποιημένων καρτών είναι υποχρεωτική σε κάθε επιβίβαση και πραγματοποιείται σύμφωνα με όσα προβλέπουν οι σχετικές διατάξεις, κανονισμοί και οδηγίες του Ο.Α.Σ.Α. 6.Σε περίπτωση ελέγχου, ο δικαιούχος επιδεικνύει την προσωποποιημένη κάρτα, που έχει επικυρώσει κατά την είσοδό του σε όχημα ή σε σταθμό, στην οποία αποθηκεύονται οι ισχύοντες τύποι μειωμένου κομίστρου και η εγκυρότητα ελέγχεται με τη χρήση συσκευής ελέγχου καρτών. Κατά τον έλεγχο κομίστρου ενδέχεται να ζητηθεί επιπλέον, επίδειξη των δικαιολογητικών επιβεβαίωσης της ιδιότητας. 7.Σε περίπτωση λήξης ισχύος του δικαιώματος μετακίνησης, αυτό δύναται να ανανεωθεί και σε περίπτωση λήξης υπαγωγής σε κατηγορία δικαιούχων, οι κάρτες δύνανται να μετατραπούν σε κάρτες πλήρους κομίστρου. 8.Οι ανωτέρω διατάξεις ισχύουν και για τις μετακινήσεις στα συγκοινωνιακά μέσα αρμοδιότητας ΠΕ Θεσσαλονίκης .
Τροποποίηση της υπ αριθμ. ΔΙΑΔΠ/Α1/13310/ 11.7.2002 (ΦΕΚ 906/Β΄/17.7.2002) (Σύνδεσμος), με την οποία καθορίστηκαν διοικητικές διαδικασίες αρμοδιότητας του Υπουργείου Υγείας και Πρόνοιας (νυν Υπουργείο Υγείας και Κοινωνικής Αλληλεγγύης), οι οποίες διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.).
Καθορισμός των όρων, των προϋποθέσεων και της διαδικασίας για την δωρεάν ή με μειωμένο εισιτήριο μετακίνηση α) των Ατόμων με Αναπηρίες και β) των πολυτέκνων και των μελών των οικογενειών τους, για τo έτος 2025, με τα μέσα συγκοινωνίας του Ο.Α.Σ.Α., του Ο.Σ.Ε.Θ. και των αστικών και υπεραστικών ΚΤΕΛ που είναι μέλη των ομοσπονδιών Π.Ο.Α.Σ και Π.Ο.Α.Υ.Σ..
Έλεγχος των δικαιολογητικών από τον υπάλληλο του ΚΕΠ ή της Διεύθυνσης Δημόσιας Υγείας και Κοινωνικής Μέριμνας της Περιφερειακής Ενοτήτας.
Ο υπάλληλος καταχωρίζει ηλεκτρονικά τα στοιχεία του δικαιούχου, πρωτοκολλεί την αίτηση και την εκτυπώνει προς έλεγχο από τον πολίτη.
Σε περίπτωση αρχικής χορήγησης, ο υπάλληλος συμπληρώνει στο κουπόνι τη διάρκεια ισχύος (από την ημερομηνία εκδόσεώς του μέχρι 31-12-2023), ονοματεπώνυμο και πατρώνυμο του δικαιούχου ή όνομα συζύγου, αριθμό και ημερομηνία γνωμάτευσης Υγειονομικής Επιτροπής, ποσοστό αναπηρίας ολογράφως και αριθμητικώς (στην περίπτωση δικαιούχων αναπηρικών επιδομάτων που χορηγούνται από τον ΟΠΕΚΑ δεν αναγράφεται το ποσοστό αναπηρίας, αλλά η φράση «Δικαιούχος Προνοιακού Επιδόματος αναπηρίας»), διεύθυνση κατοικίας και πρόσφατη φωτογραφία του δικαιούχου. Στην πίσω πλευρά αναγράφει ιδιοχείρως ή εντύπως και σφραγίζει τη φράση «ΠΑΡΕΧΕΤΑΙ ΕΚΠΤΩΣΗ 50% ΣΤΑ ΥΠΕΡΑΣΤΙΚΑ ΚΤΕΛ». Σε περίπτωση ανανέωσης, ο υπάλληλος συμπληρώνει τη διάρκεια ισχύος για το τρέχον έτος (από την ημερομηνία εκδόσεώς του μέχρι 31-12-2023) στο σχετικό πλαίσιο και εναποθέτει σφραγίδα και υπογραφή.
Ο υπάλληλος του ΚΕΠ ενημερώνει τη λίστα που τηρεί υποχρεωτικά η Υπηρεσία με τα στοιχεία των δικαιούχων των κουπονιών που χορηγεί.
Ο δικαιούχος ΑΜΕΑ παραλαμβάνει το κουπόνι και η διαδικασία ολοκληρώνεται.
Έλεγχος πληρότητας των προϋποθέσεων και των δικαιολογητικών
Ο ενδιαφερόμενος δεν πληροί τις προϋποθέσεις χορήγησης δελτίου μετακίνησης ή δεν προσκόμισε τα απαιτούμενα δικαιολογητικά
Καταχώριση και πρωτοκόλληση της αίτησης από τον υπάλληλο
Συμπλήρωση και θεώρηση του δελτίου μετακίνησης
Ενημέρωση της λίστας των χορηγούμενων δελτίων μετακίνησης
Χορήγηση του δελτίου μετακίνησης και του αποδεικτικού συναλλαγής στον δικαιούχο